יותם אוטולנגי

יותם אוטולנגי (נולד ב-14 בדצמבר 1968) הוא שף ומסעדן ישראלי-בריטי.

שנותיו הראשונות 
יותם אוטולנגי נולד בירושלים, ב-14 בדצמבר 1968, בנו של מיכאל, פרופסור לכימיה באוניברסיטה העברית בירושלים ורות, מנהלת תיכון. הוא גדל בשכונת רמת דניה בירושלים. בתום שירותו הצבאי למד פילוסופיה באוניברסיטת תל אביב. ב-1997, עבר לבריטניה ולמד בבית הספר קורדון בלו בלונדון. אוטולנגי חי במערב לונדון עם בן זוגו, קרל אלן, ולהם שני בנים.

קריירה קולינרית
אוטולנגי עבד כשף קינוחים במסעדת "דה קפיטל" בנייטסברידג'. משם עבר למסעדת "קנזינגטון פלייס" ולבסוף נעשה שף קינוחים ראשי ב"בייקר אנד ספייס" בצ'לסי, לונדון. ב-2002 הקים את "אוטולנגי דלי" (Ottolenghi deli) ביחד עם סמי תמימי ונועם בר.

נכון ל-2010, אוטולנגי הוא הבעלים של מסעדות בארבעה אזורים שונים בלונדון: בנוטינג היל, בקנזינגטון, בבלגרביה ובאיזלינגטון. סניף איזלינגטון מתפקד כמסעדה בלבד, בעוד הסניפים האחרים מתפקדים כמעדניות טייק אוויי וכבתי קפה.

בפברואר 2011 פתחה החברה שבבעלותו את "נופי" (NOPI), מסעדה ברחוב וורויק בסוהו, לונדון.

אוטולנגי כותב טור אוכל שבועי במוסף סופשבוע של המגזין הגארדיאן שמכונה בשם "הצמחוני החדש" (The New Vegetarian)
ב-2011 התרחב הטור וכלל גם מתכונים שאינם צמחוניים. אוטולנגי כתב שני ספרי בישול רבי-מכר: "ספר המתכונים", אותו כתב ביחד עם סמי תמימי (הספר תורגם לעברית וראה אור בהוצאת כנרת בשנת 2010) והספר Plenty, שזכה בפרס הספר הלאומי של גלקסי לשנת 2010, בקטגוריית מזון ומשקאות.

ספרים פרי עטו
 Ottolenghi: The Cookbook (2008) (עם סמי תמימי)
 Plenty: Vibrant Vegetable Recipes from London's Ottolenghi (2010)
 Jerusalem: A Cookbook (2012) (עם סמי תמימי)
 Plenty More: Vibrant Vegetable Cooking from London's Ottolenghi (2014)
 Nopi: The Cookbook (2015) (עם רמאל סקולי)
 Sweet: Desserts from London's Ottolenghi (2017) (עם הלן גו)
 Ottolenghi Simple: A Cookbook (2018)
 Ottolenghi FLAVOUR (2020) (עם איקסטה בלפרייג')

קישורים חיצוניים

 

 
 האתר של מסעדת "נופי"
 הטור של יותם אוטולנגי בגארדיאן

כתבות בעברית
 
 אורלי פלאי-ברונשטיין, מטבח ישראלי חדש, אבל בלונדון, על השולחן, גיליון 172
 אנחנו על מפת השולחן, mako, 28 באפריל 2009
 
 
 הלית קולט, כשגזר פגש בלסמי, בלונדון יש, 7 ביולי 2012

הערות שוליים

שפים ישראלים
שפים להט"בים ישראלים
שפים בריטים
מסעדנים ישראלים
מסעדנים בריטים
להט"בים בריטים
ישראלים שהיגרו לממלכה המאוחדת
בוגרי האוניברסיטה העברית בירושלים
ישראלים שנולדו ב-1968